ການາດາ ຈະເຂົ້າຮ່ວມ ການໂຈມຕີທາງອາກາດ ຕ້ານກຸ່ມລັດອິສລາມ
ສະຫະລັດ ສະແດງຄວາມຍິນດີ ກັບການຕັດສິນໃຈ ຂອງການາດາ ທີ່ຈະເຂົ້າຮ່ວມ ການໂຈມຕີທາງອາກາດ ຕ້ານກຸ່ມລັດອິສລາມ ໃນ ອີຣັກ.
ສະຫະລັດໄດ້ສະແດງຄວາມຍິນດີ ກັບການຕັດສິນໃຈ ຂອງ ສະພາການາດາ ທີ່ອະນຸຍາດໃຫ້ທຳການໂຈມຕີທາງອາ ກາດ ຕ້ານພວກຫົວຮຸນແຮງລັດອິສລາມ ໃນອີຣັກ ມາດຕະການທີ່ສະພາການາດາໄດ້ຮັບຮອງເອົາ ໃນວັນອັງ ຄານວານນີ້ ແມ່ນ  ສະໜັບສະໜູນ ໃຫ້ທຳການໂຈມຕີທາງ ອາກາດ ເປັນເວລາດົນເຖິງຫົກເດືອນ ນອກນັ້ນ ຍັງຫ້າມ ການໃຊ້ກຳລັງພາກພື້ນດິນ ໃນການປະຕິບັດງານສູ້ລົບໃດໆ ນາຍົກລັດຖະມົນຕີການາດາ ທ່ານ Stephen Harper ກ່າວວ່າ ລັດຖະບານຂອງທ່ານບໍ່ໄດ້ຖືເບົາການຕັດສິນໃຈນີ້ ແຕ່ວ່າ ກຸ່ມລັດອິສລາມແມ່ນເປັນໄພຂົ່ມຂູ່ຢ່າງແທ້ຈິງ ທ່ານກ່າວວ່າ ແນວໂຮມທີ່ນຳພາໂດຍສະຫະລັດນັ້ນ ຕ້ອງປະຕິບັດງານເພື່ອຢຸດກຸ່ມດັ່ງ ກ່າວ ບໍ່ໃຫ້ແຜ່ຂະຫຍາຍອອກໄປອີກ ແລະຂັດຂວາງບໍ່ໃຫ້ພວກເຂົາ ສາມາດທຳການ ໂຈມຕີ ຢູ່ນອກຂົງເຂດໄດ້ ຖະແຫລງການສະບັບນຶ່ງຈາກທຳນຽບຂາວ ກ່າວວ່າ ສະຫະລັດ ຈະປະຕິບັດງານຮ່ວມ ກັບບັນດາພາຄີຂອງຕົນ ເພື່ອ “ເສີມຂະຫຍາຍແນວທາງການປະຕິບັດງານຮອບດ້ານ ແລະຍືນຍົງຂອງພວກເຮົາ ເພື່ອສ້າງຄວາມເສື່ອມເສຍ ແລະ ໃນທີ່ສຸດ ທຳລາຍໃຫ້ດັບ ສູນ” ກຸ່ມຫົວຮຸນແຮງລັດອິສລາມ ນັ້ນ ໃນຂະນະດຽວກັນ ທູດພິເສດສະຫະປະຊາຊາດ ສຳຫລັບຊີເຣຍ ເຕືອນວ່າ ພວກນັກລົບ ເຄີດ ທີ່ກຳລັງປ້ອງກັນ ເມືອງ Kobani ທາງພາກເໜືອຂອງຊີເຣຍ ທີ່ມີອີກຊື່ນຶ່ງວ່າ Ayn al-Arab ນັ້ນ ແມ່ນໃກ້ຈະບໍ່ສາມາດຍັບຍັ້ງ ພວກຫົວຮຸນແຮງໄວ້ໄດ້ແລ້ວ